Държавен вестник, бр. 49, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  49
2011 г. чрез подаване в общинските служби 
по земеделие на заявление за намерение за 
участие, по образец, одобрен от министъра 
на земеделието и храните. Заявленията за на­
мерение за участие се подават в общинската 
служба по местожителството или седалището 
на заявителя или в общинската служба, на 
чиято територия се намират площите, на 
които са отгледани зеленчуците.
(2) В заявленията за намерение за участие 
заявителите посочват:
1. мярката или мерките по чл. 2, ал. 1, 
които имат намерение да прилагат;
2. зеленчуците, за които имат намерение 
да прилагат мярката или мерките по т. 1;
3. идентификация и размер на площите, на 
които са произведени всеки един от видовете 
зеленчуци по т. 2; площите се идентифицират 
чрез посочване на номерата на блоковете на 
земеделските стопанства в Системата за иден­
тификация на земеделските парцели, а когато 
заявителите не могат да ги посочат – чрез 
посочване на номерата на недвижимите имоти 
по Картата на възстановената собственост;
4. количествата на всеки един от зелен­
чуците по т. 2, за които имат намерение да 
приложат всяка от мерките по т. 1;
5. датата, на която имат намерение да 
приложат всяка от мерките по т. 1, освен 
когато изтеглянето от пазара е извършено 
преди подаване на заявлението за намерение 
за участие, но не по-рано от 26 май 2011 г.
(3) Към заявленията за намерение за учас­
тие се прилага копие от регистрационната 
карта на земеделския производител по Наредба 
№ 3 от 1999 г. за създаване и поддържане 
на регистър на земеделските производители, 
заверена за 2011 г.
(4) Заявените количества зеленчуци по 
ал. 2, т. 4 трябва да съответстват на заявените 
площи по ал. 2, т. 3 и нормално получава­
ните от тях добиви. Когато бъде установено 
несъответствие, заявлението се редуцира в 
съответствие със средните добиви за зелен­
чуците по чл. 2, ал. 2, както са посочени в 
приложение № 1.
(5) Производителите на зеленчуци могат 
да подадат повече от едно заявление за на­
мерение за участие, както и да посочат в 
заявлението повече от един вид зеленчук и/
или повече от една мярка по чл. 2, ал. 1, но 
за едно и също количество зеленчуци подават 
само по едно заявление.
Чл. 5. (1) Министърът на земеделието и 
храните одобрява Указанията за попълване 
на заявление за намерение за участие в схема 
за подпомагане на производители на зелен­
чуци и Указания до общинските служби по 
земеделие и областните служби „Земеделие“ 
за приемане и обработка на заявления за за­
явяване на намерение за участие в схема за 
подпомагане на производители на зеленчуци.
(2) Министерството на земеделието и 
храните може да приложи коефициент на 
редукция по отношение на заявените за под­
помагане количества и площи при тяхното 
нотифициране пред Европейската комисия.
Раздел IІІ
Ред за прилагане на мерките за подпомагане 
на пазара
Чл. 6. (1) Производителите на зеленчуци 
трябва да приложат заявените по реда на 
чл. 4 мерки в срок до 30 юни 2011 г., освен 
когато са извършили оттегляне на продукцията 
от пазара преди подаване на заявлението за 
намерение, но не по-рано от 26 май.
(2) Когато производителите на зеленчуци 
не могат или вече не желаят да приложат 
заявените мерки, незабавно уведомяват пис­
мено общинската служба, в която са подали 
заявление за намерение за участие по чл. 4, 
ал. 1, за невъзможността или отказа си от 
прилагане на заявените мерки.
Чл. 7. (1) Мярката „изтегляне от пазара“ 
се прилага по отношение на зеленчуци, годни 
за предлагане на пазара, по един от следните 
начини:
1. унищожаване на зеленчуците по начин, 
който ги прави негодни за предлагане на 
пазара;
2. безвъзмездно предоставяне на зеленчуци­
те на благотворителни организации, училища, 
детски градини, лечебни заведения или места 
за лишаване от свобода;
3. използване на зеленчуците за храна на 
животни.
(2) Мярката „изтегляне от пазара“ на зе­
ленчуци може да бъде приложена преди по­
даване на заявление за намерение за участие 
за количества, изтеглени от пазара в периода 
26 май – 19 юни 2011 г., или да бъде прило­
жена след неговото подаване за количества, 
които ще бъдат изтеглени от пазара след 19 
юни 2011 г.
(3) Когато мярката „изтегляне от пазара“ на 
зеленчуци бъде приложена след подаване на 
заявление по чл. 4, за да получи подпомагане, 
заявителят извършва действията по ал. 1 в 
присъствието на контролен орган – предста­
вител на общинската служба по земеделие. 
Контролният орган съставя контролен лист 
за извършеното действие. 
Чл. 8. (1) Мярката „небране на зеленчуците“ 
се прилага към насаждения на полето, които 
са в период на плододаване и са достигнали 
зрелост, само след подаване на заявлението